Украина ЖОО-ларына оқуға жіберілетін үміткерлер тізімі жарияланды
DATE: 20:53, 19 Ақпан 2020 | GMT +5
TITLE: Украина ЖОО-ларына оқуға жіберілетін үміткерлер тізімі жарияланды
URL: https://kaz.inform.kz/news/ukraina-zhoo-laryna-okuga-zhiberiletin-umitkerler-tizimi-zhariyalandy_a3616513/
META: DATE: 20:53, 19 Ақпан 2020 | GMT +5
TOTAL WORDS: 158
AUTHOR(S):
TEXT: «ҚР Білім және ғылым министрлігі мен Украинаның Білім және ғылым министрлігінің арасындағы 2010 жылғы 10 қыркүйектегі Білім және ғылым саласындағы ынтымақтастық туралы келісім шеңберінде 2020-2021 оқу жылына Украина үкіметі Қазақстан азаматтары үшін 40 білім грантын бөлді. Білім беру мекемелері және мемлекеттік органдар өкілдерінен тұратын Конкурстық комиссия отырысының нәтижесі бойынша 18 адам оқуға түсуге ұсынылды. Оқу грантын тағайындау туралы соңғы шешімді Украина тарабы қабылдайды», делінген хабарламада. Айтар кеетрлігі, Украинаның мемлекеттік бюджеті қаражатының есебінен оқуға ұсынылған үміткерлер 2020 жылғы 25 тамыз және 1 қыркүйек аралығында Украинаның жоғары оқу орындарына келіп, қажетті құжаттарды қағаз нұсқада тиісті бөлімге немесе қабылдау комиссиясына тапсыруы керек. Оқуға түсуге негіз болатын, бұрын алған білімі туралы құжат; оқуға түсуге негіз болатын, бұрын алған білімі туралы құжатқа қосымша; паспорттың көшірмесі; медициналық сақтандыру полисі; 4 фотосурет. Алғашқы үш құжат украин тіліне аударылып, нотариалды куәландырылуы тиіс. Аталған құжаттар ресми куәландырылып, Қазақстан Республикасындағы Украина Елшілігімен заңдастырылуы тиіс. Сонымен қатар, үміткерлер амбулаторлық және стационарлық медициналық қызмет көрсетуді көздейтін медициналық сақтандыруды алуы қажет
